rejauldu/bengali-wikipedia huggingface dataset:
বাহাওয়ালনগর জেলা (), পাকিস্তানের পাঞ্জাব প্রদেশের একটি জেলা। পাকিস্তানের স্বাধীনতার পূর্বে, বাহাওয়ালনগর ছিল বাহাওয়ালপুরের নবাব কর্তৃক বাহাওয়ালপুর রাজ্যের একটি অংশ। বাহাওয়ালনগর হচ্ছে জেলাটির রাজধানী শহর। ২০১৭ সালের আদমশুমারি হিসাব অনুযায়ী এখানকার জনসংখ্যা ছিল প্রায় ২৯,৮২,০০০ জন এর মত।  প্রশাসন thumbnail|বাহাওয়ালনগর জেলার তহসিল  বাহাওয়ালনগর জেলার ৫টি তহসিল এবং ১১৮ টি ইউনিয়ন পরিষদসহ নিয়ে ৮,৮৭৮ বর্গ কিলোমিটার এলাকা জুড়ে গঠিত হয়েছে।Unions in Bahawalnagar Government of Pakistan . Nrb.gov.pk. Retrieved on 2011-12-04.   তহসিলের নামইউনিয়নের সংখ্যা বাহাওয়ালনগর ৩১ চিশতিয়ান ২ আব্বাস দুর্গ ১৬ হারুনাবাদ ২২ মিনচিনাবাদ ২০ মোট ১১৮  ভাষা ১৯৯৮ সালের জাতীয় আদমশুমারির হিসাব অনুসারে, জেলার প্রধান ভাষা বা মাতৃভাষা হচ্ছে পাঞ্জাবী, যা জনসংখ্যার প্রায় ৯৪.৬% মানুষ কথা বলে থাকে, এছাড়াও উর্দু রয়েছে ৩.৭% এবং সরাইকি ১.২%।defined as the language for communication between parents and children  জনসংখ্যা এবং সাক্ষরতার হার পাকিস্তানের ১৯৯৮ সালের আদমশুমারির হিসাব অনুসারে বাহাওয়ালনগরের জনসংখ্যা ছিল প্রায় ২,০৬১,৪৪৭ জন এর মত।  তথ্যসূত্র  বিষয়শ্রেণী:পাঞ্জাব, পাকিস্তানের জেলা বিষয়শ্রেণী:বাহাওয়ালনগর জেলা
ফ্রান্‌ৎস বপ () (১৪ই সেপ্টেম্বর, ১৭৯১—২৩শে অক্টোবর, ১৮৬৭) একজন জার্মান ভাষাবিজ্ঞানী। তিনি ইন্দো-ইউরোপীয় ভাষাসমূহের তুলনামূলক গবেষণার একজন অগ্রপথিক ছিলেন। এ বিষয়ে তিনি বিপুল কাজ করেন।  বপ সংস্কৃত ভাষা শিক্ষার জন্য ১৮১২ সালে প্যারিসে যান এবং সেখানে দীর্ঘ ৫ বছর তিনি ভাষাটি অধ্যয়ন করেন। ১৮১৬ সালে তার প্রথম বই প্রকাশিত হয়, যার শিরোনাম ছিল  Über das Conjugationssystem der Sanskritsprache in Vergleichung mit jenem der griechischen, lateinischen, persischen und germanischen Sprache ("গ্রিক, লাতিন, পারসিক ও জার্মানীয় ভাষার সাথে সংস্কৃত ভাষার ক্রিয়ারূপ ব্যবস্থার তুলনা")। ১৮২৭ সালে তিনি তার দ্বিতীয় বই প্রকাশ করেন, যার শিরোনাম ছিল Ausführliches Lehrgebäude der Sanskritsprache ("সংস্কৃত ভাষার কাঠামোর বিশদ বিবরণ")।  বপের সর্বপ্রধান গবেষণাকর্ম ছিল Vergleichende Grammatik des Sanskrit, Zend, Griechischen, Lateinischen, Litthauischen, Altslawischen, Gotischen und Deutschen (সংস্কৃত, অবেস্তা, গ্রিক, লাতিন, লিথুয়ানীয়, প্রাচীন স্লাভোনীয়, গোথিক ও জার্মান ভাষার তুলনামূলক ব্যাকরণ)। এটি তিনি প্রায় বিশ বছর ধরে ছয়টি খণ্ডে প্রকাশ করেন (১৮৩৩, ১৮৩৫, ১৮৪২, ১৮৪৭, ১৮৪৯, ১৮৫২)।  তথ্যসূত্র  বিষয়শ্রেণী:১৭৯১-এ জন্ম বিষয়শ্রেণী:১৮৬৭-এ মৃত্যু বিষয়শ্রেণী:জার্মান ভাষাবিজ্ঞানী বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:হামবোল্ড বিশ্ববিদ্যালয়ের শিক্ষক বিষয়শ্রেণী:জার্মান ভাষাতাত্ত্বিক বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য
নওজিয়া কারুমাতুল্লাহ  (জন্ম :৭ ফেব্রুয়ারি ১৯৮৮) তাজিকিস্তানের একজন তাজিক, পার্সিয়ান, হিন্দি পপ গায়িকা। নুজিয়া বেশিরভাগ তাজিক ভাষায় গান করেন, তবে মাঝে মধ্যে তিনি হিন্দিতেও গান করেন। তিনি তার জন্মস্থান তাজিকিস্তানের পাশাপাশি অন্যান্য প্রতিবেশী দেশগুলিতে কনসার্ট, নতুন বছরের দল, জাতীয় দিবস প্যারেড, রেডিও এবং টিভি প্রোগ্রামগুলিতে অভিনয় করেন।  তিনি ২০১৪ সালে বিয়ে করেছিলেন এবং ৭ ডিসেম্বর ২০১৫ সালে একটি কন্যা সন্তান জন্ম দিয়েছেন।  তার বাবা করোমাতুল্লো কুরবোনভ ১৭ অক্টোবর, ১৯একটা গান গানতাইরে গান২ সালে ইয়াওয়ান জেলায় গৃহযুদ্ধের সময় দস্যুদের আক্রমণে এবং রাতে একটি বিয়ের অনুষ্ঠান থেকে ফেরার সময় মারা গিয়েছিলেন।   প্রাথমিক জীবন  নওজিয়া কারুমাতুল্লাহ ১৯৮৮ সালের ফেব্রুয়ারি সোভিয়েত ইউনিয়নের অংশ, তাজিকিস্তানের দুশান্বেতে জন্মগ্রহণ করেছিলেন। তিনি বিখ্যাত তাজিকি গায়ক করোমাতুল্লো কুরবানভের মেয়ে ।   শিক্ষা  নোজিয়া ২০০৫ সালে মালিকি সোবিরোভা থেকে স্নাতক ডিগ্রি অর্জন করেছিলেন এবং ক্লাসিকাল গাওয়া ও নৃত্যের একাডেমিক ডিপ্লোমা কোর্সের জন্য নয়াদিল্লির কনজারভেস্টরিতে প্রবেশ করেন।  ২০১০ সালে তিনি ইন্ডিয়ান কনজারভেটরি থেকে সম্মান নিয়ে স্নাতক হন এবং একই বছরে তিনি প্রথম একক সংগীতানুষ্ঠান পরিবেশন করেন।  নজিয়ার করোমাতুল্লো এখন আন্তর্জাতিক সম্পর্ক অনুষদ ইনস্টিটিউট অফ এন্টারপ্রেনারশিপ অ্যান্ড সার্ভিসের ৫ ম বর্ষের শিক্ষার্থী।   অর্জনসমূহ  2007 সালে, তিনি ভারতে ক্লাসিকাল নৃত্য কথকের প্রতিগিতা জিতেছিলেন।   তথ্যসূত্র    বহিঃসংযোগ    নোজিয়ার একটি সংক্ষিপ্ত গ্রন্থপঞ্জি   নোজিয়ার গাওয়া কয়েকটি গানের তালিকা  বিষয়শ্রেণী:হিন্দি ভাষার সঙ্গীতশিল্পী বিষয়শ্রেণী:২১শ শতাব্দীর গায়িকা বিষয়শ্রেণী:জীবিত ব্যক্তি বিষয়শ্রেণী:১৯৮৮-এ জন্ম
উসমানের স্বপ্ন হচ্ছে উসমানীয় সাম্রাজ্যের প্রতিষ্ঠাতা উসমান প্রথমের জীবন নিয়ে একটি পৌরাণিক গল্প। গল্পটি ধর্মীয় ব্যক্তিত্ব শেখ এদেবালির বাড়িতে থাকার সময় উসমানের অভিজ্ঞতার স্বপ্নের বর্ণনা করে। সেখানে তিনি একটি রূপক দৃষ্টিতে দেখেন, যা তাকে এবং তার বংশধরদের দ্বারা শাসিত একটি সাম্রাজ্যের বৃদ্ধি এবং সমৃদ্ধির ভবিষ্যদ্বাণী করে। গল্পটি উসমানের মৃত্যুর একশত বছরেরও বেশি সময় পরে পঞ্চদশ শতাব্দীতে প্রচারিত হয়েছিল। মনে করা হয় যে, সাম্রাজ্যের জন্য একটি ভিত্তিমূলক পৌরাণিক কাহিনী প্রদানের পাশাপাশি উসমানের জীবনকে অলঙ্কৃত করার জন্য এবং তার পরবর্তী সাফল্য ব্যাখ্যা করার জন্য এটি তৈরি করা হয়েছিল।  উসমানীয় লেখকরা তাদের সাম্রাজ্যের প্রতিষ্ঠাতার এই স্বপ্নকে অত্যন্ত গুরুত্ব দিয়েছেন।Edward Shepherd Creasy, Turkey, page 15   গল্প  যুবরাজ উসমান তার ধর্মীয় ধার্মিকতার জন্য ব্যাপকভাবে পরিচিত এবং প্রশংসিত ছিলেন। উসমান তার বিশুদ্ধতা এবং শিক্ষার প্রতি সম্মান দেখিয়ে ধর্মীয় ব্যক্তিত্ব শেখ এদেবালির (১২০৬-১৩২৬) সাথে দেখা করতে শুরু করেন।  একদিন উসমান এবং তার ভাই গোকল্প তাদের প্রতিবেশী ইনিয়ানির মালিকের দুর্গে বেড়াতে যাচ্ছিলেন। তখন এস্কিহিরের প্রধান এবং তার সহযোগী মাইকেল অফ পিকড বিয়ার্ডের নেতৃত্বে একটি সশস্ত্র বাহিনী গেটের কাছে আসে। (মাইকেল ছিলেন ফ্রিজীয় অলিম্পাসের পাদদেশে একটি সুরক্ষিত শহর খিরেনকিয়ার গ্রীক নেতা।) তারা উসমানকে তাদের হাতে তুলে দেওয়ার দাবি জানায়, কিন্তু ইনিয়ানির মালিক আতিথেয়তার এমন লঙ্ঘন করতে অস্বীকার করেন। যখন শত্রুরা দুর্গের প্রাচীরের চারপাশে অনিচ্ছাকৃতভাবে স্থির ছিল, উসমান এবং তার ভাই হঠাৎ আক্রমণ করেন। তারা অপমানজনকভাবে মাঠের বাইরে এস্কিহির প্রধানকে পরাজিত করে এবং পিকড বিয়ার্ডের মাইকেলকে বন্দী করে নিয়ে যায়। বন্দী এবং আক্রমণকারীরা অবশেষে বন্ধু হয়ে ওঠে। পরে যখন উসমান একজন স্বাধীন রাজপুত্র হিসেবে রাজত্ব করেন, তখন মাইকেল গ্রীকদের বিরুদ্ধে তার পক্ষে ছিলেন এবং এরপর থেকে তিনি উসমানীয় শক্তির অন্যতম শক্তিশালী সমর্থক ছিলেন।  একদিন রাতে উসমান যখন এদেবালির বাড়িতে বিশ্রাম নিচ্ছিলেন   ব্যাখ্যা ও সমালোচনা  এই পাঠ্যের বেশিরভাগ অনুবাদ হিস্টোরি অব উসমানীয় (১৮৭৮) এর উপর ভিত্তি করে, যা ভন হ্যামারের গবেষণার উপর ভিত্তি করেও তৈরি হয়েছিল। পাঠ্যটি আধুনিক করা হয়েছে এবং কিছু অনুপস্থিত বিভাগ আছে।  পাশ্চাত্যের পণ্ডিতরা একমত যে ,গল্পটি উসমান এবং এদেবালির কন্যার সমসাময়িক ছিল না এবং এটি পরবর্তী সময়ে তৈরি হয়েছিল। যাইহোক, এটা জানা যায় যে শেখ এদেবালি প্রকৃতপক্ষে একজন ঐতিহাসিক ব্যক্তিত্ব ছিলেন এবং উসমান সম্ভবত তার মেয়েকে বিয়ে করেছিলেন।   জনপ্রিয় সংস্কৃতিতে  এই স্বপ্নটি তুর্কি টিভি সিরিজ কুরুলুস:উসমানে দেখানো হয়েছিল।   তথ্যসূত্র    গ্রন্থপঞ্জি            বিষয়শ্রেণী:অজানা লেখকের কাজ বিষয়শ্রেণী:১৩শ শতাব্দীর উসমানীয় সাম্রাজ্য বিষয়শ্রেণী:প্রেমের গল্প
thumb|right|ল্যাবরেটরিতে কর্মরত ফ্র্যাঙ্ক ম্যাকফারলেন বার্নেট|249x249পিক্সেল স্যার ফ্র্যাঙ্ক ম্যাকফারলেন বার্নেট (সেপ্টেম্বর ৩, ১৮৯৯ - আগস্ট ৩১, ১৯৮৫) একজন অস্ট্রেলীয় ভাইরাসবিদ ছিলেন, যিনি ১৯৬০ সালে ইমিউনোলজিক্যাল টলারেন্স (Immunological tolerance) বিষয়ে তার গবেষণা কর্মের জন্য চিকিৎসাশাস্ত্রে নোবেল পুরস্কার লাভ করেন।   বহিঃসংযোগ  স্যার ফ্রাঙ্ক ম্যাকফারলেন বার্ণেট এর জীবনী  বিষয়শ্রেণী:১৮৯৯-এ জন্ম বিষয়শ্রেণী:১৯৮৫-এ মৃত্যু বিষয়শ্রেণী:বর্ষসেরা অস্ট্রেলীয় পুরস্কার বিজয়ী বিষয়শ্রেণী:অস্ট্রেলীয় নোবেল বিজয়ী বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:কপলি পদক বিজয়ী বিষয়শ্রেণী:অস্ট্রেলীয় অজ্ঞেয়বাদী বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী বিষয়শ্রেণী:স্কটিশ বংশোদ্ভূত অস্ট্রেলীয় ব্যক্তি বিষয়শ্রেণী:অস্ট্রেলীয় নাইট ব্যাচেলর বিষয়শ্রেণী:রয়েল পদক বিজয়ী বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য
সেমিনোল হলো মার্কিন যুক্তরাষ্ট্রের আলাবামার বাল্ডউইন কাউন্টির একটি অখণ্ডিত সম্প্রদায়। সেমিনোল রবার্টসডেল এর  পূর্বে আমেরিকান রুট ৯০ বরাবর অবস্থিত।  টপ গিয়ার: ইউএস স্পেশাল মতে শহরের 'স্টেট লাইন কনভেনিয়েন্স' ছিলো প্রধান উপস্থাপকদের উপর হামলার জায়গা যেখানে তাদের গাড়িতে লেখা স্লোগান দিয়ে ক্ষুব্ধ বাসিন্দারা হামলা করতো।https://lifeinmotion.ওয়ার্ডপ্রেস.com/2007/02/12/top-gear-in-america/  ইতিহাস সেমিনোল নৃগোষ্ঠীর নামে এই সম্প্রদায়ের নামকরণ করা হয়েছে। সেমিনোল নামে একটি পোস্ট অফিস ১৮৯৪ সাল থেকে ১৯৬৭ সাল পর্যন্ত পরিচালিত হয়েছিল।  তথ্যসূত্র
চাঁদপাড়া বানী বিদ্যা বিথী হল চাঁদপাড়ার একটি উচ্চ মাধ্যমিক বিদ্যালয়। এটি পশ্চিমবঙ্গের বনগাঁ মহকুমার চাঁদপাড়ায় অবস্থিত। বিদ্যালয়টিতে ১১০০+ জন ছাত্র-ছাত্রী পঠন-পাঠনে যুক্ত রয়েছে। বিদ্যালয়টি ১৯৫০ সালে স্থাপিত হয়। বিদ্যালয়টিতে ১০+২ শ্রেণী পর্যন্ত পাঠ দান করা হয়। একদা অঞ্চলের মধ্যে বিদ্যালয়টি সবচেয়ে প্রাচীন ও অগ্রগণ্য শিক্ষা প্রতিষ্ঠান।  তথ্যসূত্র  বিষয়শ্রেণী:পশ্চিমবঙ্গের বিদ্যালয় বিষয়শ্রেণী:১৯৫০-এ পশ্চিমবঙ্গে প্রতিষ্ঠিত বিষয়শ্রেণী:উত্তর ২৪ পরগনা জেলার বিদ্যালয় বিষয়শ্রেণী:১৯৫০-এ প্রতিষ্ঠিত শিক্ষাপ্রতিষ্ঠান
স্মৃতিশ বন্দ্যোপাধ্যায় (অক্টোবর, ১৯১০ - সেপ্টেম্বর ৩, ১৯৪৭) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। সাম্প্রদায়িক দাঙ্গা প্রতিরোধকল্পে কলকাতায় শান্তিমিছিল পরিচালনাকালে তিনি গুন্ডার ছুরিকাঘাতে নিহত হন।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৮৩৯,   জন্ম ও প্রারম্ভিক জীবন স্মৃতিশ বন্দ্যোপাধ্যায়ের জন্ম  ব্রিটিশ ভারতের অধুনা পশ্চিমবঙ্গের হুগলি জেলার উত্তরপাড়ায়। পিতা শ্যামাদাস বন্দ্যোপাধ্যায়। আশুতোষ মুখোপাধ্যায় ছিলেন তার মাতামহ। উত্তরপাড়া ও কলকাতার ভবানীপুরে তার শিক্ষালাড। ভবানীপুরের সাউথ সুবার্বান স্কুল থেকে ১৯২৭ খ্রিস্টাব্দে তিনি ম্যাট্রিক পাশ করেন। স্কুলের ছাত্রবস্থাতেই তিনি বিপ্লবী আন্দোলনের সংস্পর্শে আসেন।  ক্রিয়াকলাপ স্মৃতিশ উত্তরপাড়া কর্মীসংঘের অন্যতম সংগঠক ও কর্মী হিসাবে জনসেবার কাজ শুরু করেন। আরামবাগ ছাত্র আন্দোলন ও কৃষকদের খাজনা বন্ধের আন্দোলন পরিচালনা করার অপরাধে ১৯৩০ খ্রিস্টাব্দে তিনি কারারুদ্ধ হন। মুক্তি পেয়ে ১৯৩১ খ্রিস্টাব্দে উত্তরপাড়া সন্নিহিত অনেক গ্রামে ৯-১০টি নৈশ বিদ্যালয় স্থাপন করেন।  সাম্প্রদায়িক দাঙ্গা বিদ্ধস্ত কলকাতা, ১লা সেপ্টেম্বর, ১৯৪৭, সােমবার-গান্ধীজি মৌনব্রত রেখেছেন, পরে ঠিক করলেন অনশন করবেন, যতদিন না এই অবস্থা ঠিক হয়, তিনি অনশন চালিয়ে যাবেন। ওই দিন, রাত দশ টা-বেলেঘাটার "হায়দারি ম্যানশন"-এর বাইরে এক গন্ডগােল দানা বাঁধছে। গান্ধীজি দরজার সামনে এসে উপস্থিত হলেন। একটা লাঠি, আরেকটা হঁটের টুকরাে তাঁকে লক্ষ্য করে ছোঁড়া হলে সেটি গিয়ে লাগে তাঁরই পাশে দাঁড়ানাে এক মুসলিম যুবকের গায়ে। তখনকার মতাে কোন মতে গন্ডগােল সামাল দেওয়া হয়।   মৃত্যু  ৩রা সেপ্টেম্বর, ১৯৪৭, বুধবার শচীন্দ্রনাথ মিত্র ও স্মৃতিশ বন্দ্যোপাধ্যায়-এর নেতৃত্বে শহর জুড়ে এক ধর্মনিরপেক্ষ-শান্তি মিছিলের ডাক দেওয়া হয়। উদ্দেশ্য ছিল, শহরের ধর্মনিরপেক্ষতা রক্ষা ও শান্তি কায়েম করা। মুরগীহাটা-র কাছে শচীন্দ্রনাথ মিত্র ও পার্ক সার্কাস-এর কাছে স্মৃতিশ বন্দ্যোপাধ্যায় দাঙ্গাবাজদের হাতে নিহত হন ও গুরুতর জখম হয়ে হাসপাতালে ভর্তি হন স্মৃতিশ বন্দ্যোপাধ্যাযের সতীর্থ সুশীল দাসগুপ্ত। ৫ দিন ভর্তি থাকার পর উনিও শেষ নিঃশ্বাস ত্যাগ করেন।  ৪ ঠা সেপ্টেম্বর, ১৯৪৭—সুরাবর্দীর উপস্থিতিতে, প্রায় ৪০ জন হিন্দু-মুসলিম নেতৃবৃন্দর সাক্ষরিত শান্তির সনদ গান্ধীজির কাছে প্রেরণ করা হয়। গান্ধীজি তাঁর ৭৩ ঘন্টার অনশন ভঙ্গ করেন।    তথ্যসূত্র   বিষয়শ্রেণী:১৯১০-এ জন্ম বিষয়শ্রেণী:১৯৪৭-এ মৃত্যু বিষয়শ্রেণী:বাঙালি বিপ্লবী
সিদাদ দি দেউস (; বাংলা: দেবতার শহর) অস্কার মনোনীত ব্রাজিলীয় চলচ্চিত্র। পরিচালনায় ফারনান্দো মেইরেলেস এবং কাটিয়া লান্ড। ২০০২-এ মুক্তি পায় ব্রাজিলে, আন্তর্জাতিকভাবে ২০০৩-এ। ১৯৯৭ সালে প্রকাশিত পাউলো লিন্‌স-এর উপন্যাস "সিদাদ দি দেউস" অবলম্বনে চিত্রনাট্য লিখেন ব্রাউলিও মানতোভানি। সিনেমার ট্যাগলাইন হল, "যুদ্ধ করুন এবং আপনি কখনো বেঁচে থাকবেন না ..... পালিয়ে যান এবং আপনি আর কখনো পালিয়ে যেতে পারবেন না"  চলচ্চিত্রটি এ পর্যন্ত বহু আন্তর্জাতিক ও জাতীয় পুরস্কার অর্জন করেছে। সেরা চিত্রনাট্য, সেরা চিত্রগ্রহণ, সেরা সম্পাদনা, সেরা পরিচালক- এ চার ক্যাটাগরিতে ২০০৪ সালে একাডেমি পুরস্কার মনোনয়ন পায়।  এ ছবির অধিকাংশ অভিনেতাই আগে কখনও অভিনয় করেননি। পরিচালক সিদাদ দি দেউস বস্তির অধিবাসী বেশ কয়েকজনকে দিয়ে অভিনয় করিয়েছেন।   প্রতিক্রিয়া  বিখ্যাত মার্কিন চলচ্চিত্র সমালোচক রজার ইবার্ট এই ছবিকে মার্টিন স্কোরসেজি পরিচালিত গুডফেলাস ছবির সাথে তুলনা করেছেন এবং তিনি মনে করেন এটি সে ধরনের তুলনার যোগ্য। তার মতে এই ছবি সৃজনশীল অনেক কিছু করতে পেরেছে।  সমালোচনা সংগ্রাহক রটেন টম্যাটোস-এ রেটিং ৯২% অর্থাৎ শতকরা ৯২ জন সমালোচকই প্রশংসা করেছেন। এম্পায়ার ম্যাগাজিন ২০০৩ সালের সেরা সিনেমা হিসেবে স্বীকৃতি দিয়েছ। আর টাইম ম্যাগাজিন একে সর্বকালের সেরা ১০০ ছবির তালিকায় স্থান দিয়েছে।   বহিঃসংযোগ   Official site     Nós do Cinema behind City of God  Metacritic: City of God   "Short lifespan in Rio drug gangs", from BBC, 25 November 2006.  বিষয়শ্রেণী:২০০২-এর চলচ্চিত্র বিষয়শ্রেণী:ব্রাজিলীয় চলচ্চিত্র বিষয়শ্রেণী:পর্তুগিজ ভাষার চলচ্চিত্র বিষয়শ্রেণী:ঔষধ সম্পর্কিত চলচ্চিত্র বিষয়শ্রেণী:হুড চলচ্চিত্র বিষয়শ্রেণী:বাফটা বিজয়ী (চলচ্চিত্র) বিষয়শ্রেণী:ব্রাজিলীয় উপন্যাস অবলম্বনে চলচ্চিত্র বিষয়শ্রেণী:১৯৬০-এর দশকের পটভূমিতে চলচ্চিত্র বিষয়শ্রেণী:১৯৭০-এর দশকের পটভূমিতে চলচ্চিত্র বিষয়শ্রেণী:গ্যাংস্টার চলচ্চিত্র বিষয়শ্রেণী:দারিদ্র্য বিষয়ক চলচ্চিত্র বিষয়শ্রেণী:২০০০-এর দশকের মার্কিন চলচ্চিত্র
প্রীতি মুকুন্দন একজন ভারতীয় অভিনেত্রী, মডেল ও নৃত্যশিল্পী, যিনি মূলত তামিল ও তেলুগু চলচ্চিত্রে অভিনয় করেন।   কর্মজীবন  প্রীতি ২০২৪ সালে মুক্তিপ্রাপ্ত তেলুগু ভাষার হাস্যরসাত্মক লোমহর্ষক চলচ্চিত্র ওম ভীম বুশ–এর মাধ্যমে চলচ্চিত্রে অভিষেক করেন। এছাড়াও তিনি এলান পরিচালিত ২০২৪ সালের তামিল প্রণয়ধর্মী নাট্য চলচ্চিত্র স্টার-এ কবিনের বিপরীতে কেন্দ্রীয় চরিত্রে অভিনয় করেছেন।  প্রীতি ২০২২ সালে টিজে অরুণাসালামের "মুট্টে মুট্টে" গানের ভিডিওতে এবং ২০২৪ সালে সাই অভ্যাঙ্করের "আসা কুডা" গানের ভিডিওতে অংশ নিয়েছিলেন, এই গানটি প্রকাশের পরই তিনি রাতারাতি জনপ্রিয়তা অর্জন করেন।  এছাড়াও তিনি র‍্যাপার বাদশাহ ও শার্বী যাদবের গাওয়া "মোরনি" গানে অভিনয় করেছেন।   চলচ্চিত্রের তালিকা   চলচ্চিত্র    বছর শিরোনাম ভূমিকা ভাষা টীকা  ২০২৪ ওম ভীম বুশ জালেজা তেলুগু তেলুগু চলচ্চিত্রে অভিষেক  স্টার মীরা মালারকুডি তামিল তামিল চলচ্চিত্রে অভিষেক  ২০২৫    তেলুগু    মালয়ালম মালয়ালম চলচ্চিত্রে অভিষেক    সঙ্গীত ভিডিও   বছর গান সঙ্গীতশিল্পী ভাষা লেবেল  ২০২২ "মুট্টে মুট্টে" টিজে অরুণাসালাম, যোগী বি, শিবাঙ্গী কৃষ্ণকুমার তামিল ডিভো মিউজিক  ২০২৪ "আসা কুডা" সাই অভ্যাঙ্কর, সাই স্মৃতি থিংক মিউজিক ইন্ডিয়া  "মোরনি"  বাদশাহ, শার্বী যাদব হিন্দি সারেগামা মিউজিক    তথ্যসূত্র    বহিঃসংযোগ       বিষয়শ্রেণী:জীবিত ব্যক্তি বিষয়শ্রেণী:২০০১-এ জন্ম বিষয়শ্রেণী:তামিল অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী
আজ রবিবার হুমায়ূন আহমেদের তৈরি জনপ্রিয় একটি ধারাবাহিক নাটক। ধারাবাহিকটি বিটিভিতে ১৯৯৯ সালে সম্প্রচারিত হয়েছিল। ধারাবাহিকটি পরিচালনা করেছেন মনির হোসেন জীবন। এতে অভিনয় করেছেন আবুল খায়ের, আবুল হায়াত, জাহিদ হাসান, মেহের আফরোজ শাওন, শিলা আহমেদ, ফারুক আহমেদ, আসাদুজ্জামান নূর ও সুবর্ণা মুস্তাফা। এটি ৯০-এর দশকের বাংলাদেশের অন্যতম জনপ্রিয় সিটকম ছিল। ২০১৬ সালের অক্টোবরে ভারতীয় টেলিভিশন চ্যানেল স্টার প্লাসে হিন্দিতে এটি পুনরায় প্রচারিত হয়েছিল।   কুশিলব  নাটকের বিভিন্ন চরিত্রে যাঁরা অভিনয় করেছেন:  আবুল খায়ের - দাদাজান চরিত্রে  আবুল হায়াত - জামিল চরিত্রে  আসাদুজ্জামান নূর - ফরহাদ চরিত্রে  জাহিদ হাসান - আনিস চরিত্রে  সুবর্ণা মোস্তফা - মীরা চরিত্রে  আলী যাকের - আসগর চরিত্রে  শাওন - তিতলি চরিত্রে  শিলা আহমেদ - কঙ্কা চরিত্রে  ফারুক আহমেদ - মতি মিয়া চরিত্রে  হোসনে আরা পুতুল  ফজলুল কবীর তুহিন - হিমু চরিত্রে  সুজা খন্দকার   গান  নাটকটিতে ব্যবহৃত গানগুলো হাসন রাজার সৃষ্টি।   গান লেখা ও পরিচালনা: মকসুদ জামিল মিন্টু  মূল কণ্ঠ: সেলিম চৌধুরী  কণ্ঠ: ফজলুল কবির তুহিন   তথ্যসূত্র   বিষয়শ্রেণী:বাংলা নাটক বিষয়শ্রেণী:বাংলাদেশী টেলিভিশন ধারাবাহিক বিষয়শ্রেণী:বাংলাদেশ টেলিভিশনের মৌলিক অনুষ্ঠান বিষয়শ্রেণী:হুমায়ূন আহমেদের নাটক বিষয়শ্রেণী:বাংলাদেশী টেলিভিশন অনুষ্ঠান বিষয়শ্রেণী:বাংলাদেশের বাংলা ভাষার টেলিভিশন অনুষ্ঠান
ধুনট সরকারি নইম উদ্দিন পাইলট মডেল উচ্চ বিদ্যালয় বাংলাদেশের বগুড়া জেলার ধুনট উপজেলায় অবস্থিত একটি মাধ্যমিক বিদ্যালয়। এটি মাধ্যমিক ও উচ্চ মাধ্যমিক শিক্ষা বোর্ড, রাজশাহী এর অধীনে পরিচালিত।  ইতিহাস  ১৯১২ সালে বতর্মান স্থানে প্রাথমিক ভাবে ধুনট সরকারি নইম উদ্দিন পাইলট মডেল উচ্চ বিদ্যালয়ের গোড়াপত্তন হয়। স্থানীয় গিরিশচন্দ্র সরকার প্রতিষ্ঠাতা শিক্ষক হিসেবে বিদ্যালয়টি প্রতিষ্ঠায় অগ্রণী ভূমিকা রাখেন। ধুনট সরকার পাড়ার কয়েকজন ব্যক্তি ও আরো স্থানীয় ব্যক্তিদের মাধ্যমে সদরপাড়ার বাবু ‍যুধিষ্ঠির সাহার সহযোগিতায় বিদ্যালয়টি এগিয়ে যায়।  নামকরণ বিদ্যালয়টি ১৯১২ সালে মডেল ফ্রি প্রাইমারি, এম-ই (মিডিল ইংলিশ) স্কুল নামে প্রতিষ্ঠিত হয়। ধুনট ডাক বাংলায় এম.এল.এ জনাব রজিব উদ্দিন বগুড়া- এর সভাপতিত্বে ১৯৪১ সালে ১৭ই জানুয়ারি তৎকালিন এম-ই বিদ্যালয়কে এইচ-ই নাম করণের সিদ্ধান্ত হয়। যাকে ধুনট উচ্চ ইংরেজি বিদ্যালয় নামে অভিহিত করা হয়।  মাটিকোড়া এর স্থানীয় সমাজ সেবক নঈম উদ্দিন তালুকদার প্রায় তিন একর ২০ শতাংশ পরিমান জমি ও নগদ দুই হাজার টাকা দান করে, যা বিদ্যালয়ের ভৌত অবকাঠামো তৈরিতে ব্যবহার করা হয়। ১৫ জানুয়ারি, ১৯৪৪ সালে বিদ্যালয়টি কলিকাতা বিশ্ববিদ্যালয় থেকে উচ্চ শিক্ষার জন্য অনুমতি পায়।   একাডেমিক কার্যক্রম  ৬ষ্ঠ শ্রেণি থেকে ১০ম শ্রেণি পর্যন্ত।  তথ্যসূত্র  বিষয়শ্রেণী:বগুড়া জেলার শিক্ষাপ্রতিষ্ঠান বিষয়শ্রেণী:বগুড়া জেলার বিদ্যালয় বিষয়শ্রেণী:১৯৪১-এ প্রতিষ্ঠিত শিক্ষাপ্রতিষ্ঠান
স্টার মুভিজ সিলেক্ট এইচডি একটি ভারতীয় উপগ্রহভিত্তিক টিভি চ্যানেল। চ্যানেলটির মালিক 'স্টার ইন্ডিয়া'। চ্যানেলটি 'স্টার ইন্ডিয়া'র তৃতীয় ইংরেজি ভাষার চলচ্চিত্রভিত্তিক চ্যানেল। চ্যানেলটি ২০১৫ সালের ৯ এপ্রিল যাত্রা শুরু করে।  চ্যানেলটি এইচডিতে হলিউডের চলচ্চিত্র প্রচার করে থাকে।  তথ্যসূত্র  বিষয়শ্রেণী:২০১৫-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:এইচডি চ্যানেল বিষয়শ্রেণী:স্টার ইন্ডিয়া বিষয়শ্রেণী:২০১৫-এ ভারতে প্রতিষ্ঠিত
.script-Syre /* Estrangelo Syriac */ {     font-family: 'Estrangelo Antioch', 'Estrangelo Edessa', 'Estrangelo Midyat', 'Estrangelo Nisibin', 'Estrangelo Quenneshrin', 'Estrangelo Talada', 'Estrangelo TurAbdin', 'Noto Sans Syriac', 'Noto Sans Syriac Estrangela', 'Segoe UI Historic'; }  .script-Syrj /* Western Syriac */ {     font-family: 'Serto Batnan', 'Serto Jerusalem', 'Serto Kharput', 'Serto Malankara', 'Serto Mardin', 'Serto Urhoy', 'Noto Sans Syriac', 'Noto Sans Syriac Western'; }  .script-Syrn /* Eastern Syriac */  {     font-family: 'East Syriac Adiabene', 'East Syriac Ctesiphon', 'Noto Sans Syriac', 'Noto Sans Syriac Eastern', FreeSans, Code2000; }  .script-Syrc  /* Syriac (all previous fonts) */ {     font-family: 'Noto Sans Syriac', 'Noto Sans Syriac Eastern', 'Noto Sans Syriac Estrangela', 'Noto Sans Syriac Western', 'FreeSans', 'Estrangelo Antioch', 'Estrangelo Edessa', 'Estrangelo Midyat', 'Estrangelo Nisibin', 'Estrangelo Quenneshrin', 'Estrangelo Talada', 'Estrangelo TurAbdin', 'East Syriac Adiabene', 'East Syriac Ctesiphon', 'Segoe UI Historic', 'Serto Batnan', 'Serto Jerusalem', 'Serto Kharput', 'Serto Malankara', 'Serto Mardin', 'Serto Urhoy', Code2000; }
খৈরপুর (; , khīr´pūr) পাকিস্তানের সিন্ধু প্রদেশের খৈরপুর জেলার রাজধানী এবং শহর।  ইতিহাস ১৮তম শতকে বেলুচ উপজাতির হাতে ক্ষমতা যাওয়ার আগ পর্যন্ত, এই অঞ্চলটি পানওয়ার রাজপুত্র কর্তৃক শাসিত হয়েছিল। খৈরপুরের পুরনো দুর্গের ভিতরে তামার প্লেটগুলিতে কথাগুলি লিপিবদ্ধ রয়েছে।  জনসংখ্যার উপাত্ত ১৯৯৮ সালের আদমশুমারি হিসাব অনুনায়ী খৈরপুর শহরের জনসংখ্যা ছিল ১০২,১৮৮ জন এর মত, যেখানে  ১৯৮১ সালের আদমশুমারি অনুযায়ী ছিল প্রায় ৬১,৪৪৭ জন। ২০০৬ সালের শহর অঞ্চলের জনসংখ্যা ছিল আনুমানিক ১২৭,৮৫৭ জন এর মত। এটি সিন্ধু প্রদেশের ১২তম বৃহত্তম শহর।  তথ্যসূত্র  বহিঃসংযোগ   Khairpur diaries: Where women earn and women rule  The golden harvest of Khairpur by Zofeen Ebrahim  বিষয়শ্রেণী:সিন্ধু জনবহুল স্থানসমূহ বিষয়শ্রেণী:খায়েরপুর জেলা বিষয়শ্রেণী:সিন্ধু প্রদেশের জনবহুল স্থান
থাম্ব|মিথেন অণুর জন্য ভ্যালেন্স বন্ড থিওরি অরবিটাল ডায়াগ্রাম রসায়নে একটি মৌলের যোজ্যতা বা যোজনী হল রাসায়নিক যৌগ বা অণু তৈরি করার সময় অন্যান্য পরমাণুর সাথে এর সমন্বয়ে ধারণক্ষমতার পরিমাপ। অণু গঠনকালে কোনো মৌলের একটি পরমাণুর সাথে অপর একটি মৌলের কোনো পরমাণু  যুক্ত হবার সামর্থ্যকেই যোজনী বলে। আবার অন্যভাবে বলা যায়, কোন মৌলের একটি পরমাণু যতগুলো হাইড্রোজেন (H) অথবা তার সমতুল্য (যেমন: ক্লোরিন (Cl), সোডিয়াম (Na) ইত্যাদি) অন্য মৌলের যত সংখ্যক পরমাণুর সাথে সংযুক্ত হতে পারে তাকে যোজনী বলে।   নোট:- হাইড্রোজেনের যোজনী সবসময় ১ ধরা হয়। অন্যদিকে ক্লোরিনের একটি পরমাণু হাইড্রোজেনের একটি পরমাণুর সাথে মিলে HCl গঠন করে বলে ক্লোরিনের যোজনীও ১, কেননা এটি কেবল একটি হাইড্রোজেনের সাথে যুক্ত হয়েছে।  আবার একটি সোডিয়াম (Na) পরমাণু একটি এবং কেবল একটি ক্লোরিন (Cl) পরমাণুর সাথে মিলে NaCl (সোডিয়াম ক্লোরাইড বা খাদ্য লবণ) গঠন করে বলে সোডিয়ামের যোজনীও ১।  মিথেন (CH4) এ কার্বনের (C) যোজনী ৪। কেননা কার্বন (C) ৪টি হাইড্রোজেন (H) পরমাণুর সাথে যুক্ত হয়েছে।  তেমনিভাবে পানিতে/জলে (H2O) অক্সিজেনের যোজনী ২। কারণ এখানে অক্সিজেন দুটো হাইড্রোজেনের সাথে যুক্ত।  আবার, SO3 (সালফার ট্রাই অক্সাইড) যৌগে সালফারের যোজনী ৬, কেননা এখানে একটি সালফার তিনটি অক্সিজেনের সাথে যুক্ত। আমরা জানি, অক্সিজেনের যোজনী ২ এবং তিনটি অক্সিজেন মোট (৩×২)=৬ টি হাইড্রোজেনের সাথে যুক্ত হতে পারে। অর্থাৎ, আপাতদৃষ্টিতে একটি সালফার ৬ টি হাইড্রোজের সাথে যুক্ত হতে পারবে বিধায় এর যোজনী ৬।  ইলেকট্রনীয় ধারণায় যোজনী: যৌগ গঠন কালে কোন একটি পরমানু বা মূলক অপর একটি পরমানু বা মূলক হতে যে কয়টি ইলেকট্রন গ্রহণ করে বা প্রদান করে তাই তার যোজ্যতা বা যোজনী। যেমন বলা যায়, ক্যালসিয়াম ক্লোরাইড (CaCl2) লবণ গঠন কালে ক্যালসিয়াম(Ca) তার শেষোক্ত ২ টি ইলেকট্রন দান করে তাই ক্যালসিয়ামের যোজনী ২ অন্যদিকে এই দানকৃত ২ টি ইলেকট্রন ২ টি ক্লোরিন গ্রহণ করে তাই ক্লোরিন এর যোজনী এক।  বিঃ দ্রঃ শুধুমাত্র যে গ্রহণ বা বর্জন ই ঘটবে এমন না শেয়ার ও হতে পারে। (সমযোজী বন্ধনে আবদ্ধ যৌগের ক্ষেত্র)  যোজনীর আরো এক প্রকার ধারণা আছে। এই ধারণাটি কোয়ান্টাম সংখ্যা সম্পর্কিত। পাশাপাশি ইলেকট্রন বিন্যাস (হুন্ডের নীতি) জানতে হবে। এছারা মৌলের সংকরায়ণও যোজনীর ক্ষেত্রে গুরুত্বপূর্ণ ভূমিকা রাখে। ধারণাটি হল কোন মৌলের ইলেকট্রন বিন্যাসে সর্বশেষ কক্ষপথে যত সংখ্যক বিজোড় ইলেকট্রন থাকে তাকে ঐ মৌলের যোজনী বা যোজ্যতা বলে। উদাহরণস্বরূপ, সোডিয়াম(Na) পরমাণুর ইলেকট্রন বিন্যাস 1s22s22p63s1, এটার শেষ কক্ষপথে একটি ইলেকট্রন আছে এবং এটা বিজোড়। ক্যালসিয়ামের  ইলেকট্রন বিন্যাস 1s22s22p63s23p64s2 । এটার শেষ কক্ষপথে ২ টি ইলেকট্রন। এটি একটি জোড় সংখ্যা এবং 4s2 তে ইলেকট্রন জোড়ায় আছে। তাহলে যোজনী ২ হয় কি করে। বলে রাখি s অরবিটালের জন্য হুন্ডের নীতি প্রয়োগ হয় না। এখন আমরা কার্বন এর ইলেকট্রন বিন্যাস দেখি 1s2, 2s2, 2p2. শেষ অরবিটালে ইলেকট্রন ২ টি। এখানেই হুন্ডের নীতি প্রয়োগ করলে দেখব 2px1, 2py1. ২ টি ইলেকট্রন ই বিজোড় আছে। তাই কার্বনের যোজনী ২। কিন্তু বিশেষ অবস্থায় 2s2 এর ১ টি ইলেকট্রন ও 2pz1 এসে পরে। এবং সব গুলি ইলেকট্রন বিজোড় হয় ও যোজনী ৪ হয়।  যোজনী সবসময় পূর্ণ সংখ্যা হয়। কখনও ভগ্নাংশ হয় না যোজনীর মান সর্বদাই ধনাত্মক হয়। যোজনী পরিবর্তনশীল হতে পারে। একই মৌলের যোজনী একাধিক হতে পারে। যেমন তামা (+১, +২)।   তথ্যসূত্র   বিষয়শ্রেণী:রসায়ন বিষয়শ্রেণী:রাসায়নিক বন্ধন বিষয়শ্রেণী:রাসায়নিক ধর্ম
বিশাখাপত্তনম জংশন রেলওয়ে স্টেশন  ভারতের অন্ধ্রপ্রদেশ রাজ্যের বিশাখাপত্তনম শহরের অবস্থিত একটি প্রধান রেলওয়ে স্টেশন। এটি হাওড়া-চেন্নাই প্রধান রেলপথে অবস্থিত এবং ভারতীয় রেলওয়ে কর্তৃক দক্ষিণ উপকূল রেলের অধীনে পরিচালিত হয়।  প্রথমে স্টেশনটির নামকরণ ওয়াল্টেয়ার রেলওয়ে স্টেশনের করা হয়েছিল, এটি ১৮৯৬ সালে প্রতিষ্ঠিত হয়েছিল। এটির নামকরণ ১৯৮৭ সালে বিশাখাপত্তনম করা হয়।  ইতিহাস  ১৮৯৩-১৮৯৬ সাল পর্যন্ত, কটক থেকে বিজয়ওয়াড়া পর্যন্ত উপকূল জুড়ে ১,২৮৭ কিমি (৮০০ মাইল) রেল ট্র্যাক বেঙ্গল নাগপুর রেলওয়ে (পরবর্তীতে দক্ষিণ পূর্ব রেলওয়ে) দ্বারা নির্মিত হয়েছিল। স্টেশনটি ১৮৯৬ সালে ওয়াল্টেয়ার রেলওয়ে স্টেশন হিসাবে প্রতিষ্ঠিত হয়েছিল, এবং বেঙ্গল নাগপুর রেলওয়ের কটক পর্যন্ত রেলপথ ১৮৯৯ সালের ১লা জানুয়ারি খোলা হয়েছিল।  কোম্পানিটি ১৯০২ সালে পূর্ব উপকূল রেলপথের ৫১৪ কিমি (৩১৯ মাইল) দীর্ঘ উত্তর অংশ কটক পর্যন্ত নিয়ে গিয়েছিল, যার মধ্যে পুরী পর্যন্ত শাখা রেলপথ রয়েছে। দক্ষিণ অংশটি পরবর্তীকালে মাদ্রাজ ও দক্ষিণ মারাঠা রেলওয়ে সঙ্গে একীভূত হয়।  পথ স্টেশনটি একটি টার্মিনাস; ফলে ট্রেনগুলিকে অবশ্যই সেখানে তাদের যাত্রা শেষ করতে হবে বা স্টেশনের থেকে যাত্রা শুরু করতে হবে।  বিশাখাপত্তনম একটি ব্যস্ত স্টেশন ছিল, যেহেতু এটি ইস্ট কোস্ট রেলওয়ে জোনের অংশ ছিল। আগত ট্রেনের জন্য প্ল্যাটফর্ম সবসময় উপলব্ধ থাকে না, এবং গড় ট্রেনের যাত্রা বিরতির সময়কাল কমপক্ষে ২০ মিনিট।  পরিকাঠামো ও পরিষেবা বিশাখাপত্তনম স্টেশনের আয়তন হল ১,০৩,১৭৮ বর্গমিটার (১১,১০,৬০০ বর্গফুট)। স্টেশনে ৮ টি প্ল্যাটফর্ম রয়েছে, যার বেশিরভাগই একই আকারের, এবং সমস্ত ট্র্যাক ব্রডগেজ ও বিদ্যুতায়িত।  তথ্যসূত্র  বহিঃসংযোগ     বিষয়শ্রেণী:১৮৯৬-এ ভারতে প্রতিষ্ঠিত বিষয়শ্রেণী:বিশাখাপত্তনমের রেলওয়ে স্টেশন বিষয়শ্রেণী:ওয়াল্টেয়ার রেলওয়ে বিভাগের রেলওয়ে স্টেশন বিষয়শ্রেণী:১৮৯৬-এ খোলা রেলওয়ে স্টেশন বিষয়শ্রেণী:ভারতীয় রেলের এ১ শ্রেণির স্টেশন